
[image: image1.png]e TRANSPARENCY
INTERNATIONAL

the global coalition against corruption




გლობალური კორუფციის ბარომეტრი
ხშირად დასმული კითხვები
1. რას ნიშნავს „გლობალური კორუფციის ბარომეტრი“?

2. რა სახის კითხვებს შეიცავს ის?

3. ვინ და როდის აწარმოებს გამოკითხვას?

4. რომელი ქვეყნები/რეგიონებია შესული 2010 წლის „გლობალური კორუფციის ბარომეტრის“ კვლევაში?

5. რომელი ქვეყნები/რეგიონები მიემატა და რომელი გამოაკლდა 2010 წლის „გლობალური კვლევის ბარომეტრს“?

6. როგორ გამოიყენება ბარომეტრის მონაცემები?

7. შეიძლება თუ არა მოვახდინოთ სხვადასხვა პერიოდის „გლობალური კორუფციის ბარომეტრის“ შედეგების შედარება?

8. რითი განსხვავდება „საერთაშორისო გამჭვირვალობის“ „გლობალური კორუფციის ბარომეტრი“ „გლობალური კორუფციის ინდექსისგან“ და „ქრთამის გადამხდელთა ინდექსისგან“?

1. რას ნიშნავს გლობალური კორუფციის ბარომეტრი?
„საერთაშორისო გამჭვირვალობის“ „გლობალური კორუფციის ბარომეტრი“ (ბარომეტრი)  საზოგადოებრივი აზრის ერთადერთი კვლევაა, რომელიც მთელი მსოფლიოს მასშტაბით აფასებს კორუფციის მიმართ ხალხის დამოკიდებულებასა და მათ გამოცდილებას. როგორც საერთოდ დამახასიათებელია საზოგადოებრივი აზრის კვლევისთვის, ის გვაძლევს ნათელ სურათს როგორ აღიქმება  კორუფცია, ისევე როგორც მასთან ბრძოლის მეთოდები  ეროვნულ დონეზე. ბარომეტრი ასევე ასახავს ჰქონდათ თუ არა შეხება კვლევაში მონაწილე რესპონდენტებს კორუფციის შემთხვევებთან  წლის განმავლობაში.

2010 წლის ბარომეტრი, რომელიც „საერთაშორისო გამჭვირვალობის“ მიერ გამოქვეყნებული მეშვიდე ბარომეტრია, ასახავს 91,781 ადამიანის პასუხს 86 ქვეყანაში. 2010 წლის ბარომეტრმა არსებობის პერიოდში ყველაზე მეტი ქვეყანა დაფარა.

2. რა სახის კითხვებს შეიცავს ბარომეტრი?
ბარომეტრში შედის ზოგადი კითხვები იმის შესახებ, როგორ აღიქვამენ გამოკითხულები კორუფციას და რა „გამოცდილება“ აქვთ მათ ქრთამის მიცემასთან დაკავშირებით. ბარომეტრი ასევე სვამს კითხვას, რომელ ინსტიტუტს თვლის გამოკითხული მოსახლეობა ქმედითს კორუფციასთან ბრძოლაში და როგორ აფასებს მთავრობის მცდელობას ებრძოლოს კორუფციას. პირველად 2010 წლის ბარომეტრი რესპონდენტებს ეკითხება, თუ აქვთ მათ სურვილი თავად ჩაერთონ კორუფციის წინააღმდეგ ბრძოლაში. 

კითხვების მიხედვით სხვადასხვა წლების ბარომეტრები შესაძლებლობას გვაძლევს შევადაროთ სხვადახვა წლების შედეგები.

3. ვინ და როდის ატარებს კვლევას?
2010 წლის „გლობალური კორუფციის ბარომეტრის“ კვლევა „საერთაშორისო გამჭვირვალობის“ დავალებით Gallup International-მა ჩაატარა. თუმცა ორ ქვეყანაში, როგორიცაა ბანგლადეში და მონღოლეთი, კვლევა ჩაატარეს „საერთაშორისო გამჭვირვალობა – ბანგლადეშმა“ და „მონღოლეთის კორუფციასთან ბრძოლის დამოუკიდებელმა სააგენტომ“.

უშუალოდ გამოკითხვა ჩატარდა 2010  წლის 1 ივნისიდან 30 სექტემბრამდე. კითხვებს 

რესპონდენტებს უსვამდნენ როგორც ტელეფონით, ასევე პირადად და ონლაინ

რეჟიმშიც.

ბარომეტრის კითხვარი განიხილა „საერთაშორისო გამჭვირვალობის“ „ინდექსის    

საკონსულტაციო საბჭომ“, რომელიც კორუფციის, კვლევის მეთოდოლოგიის, 

ეკონომეტრიკისა და სტატისტიკის დარგში  მოწინავე საერთაშორისო 

ექსპეტრებისგან შედგება. საბოლოო გადაწყვეტილებას კვლევის დიზაინზე და პუბლიკაციაზე იღებს „საერთაშორისო გამჭვირვალობის“ ხელძღვანელობა. Gallup International–ი ამოწმებს მონაცემებს და ახორციელებს ხარისხის კონტროლს.
4. რომელი ქვეყნები/ტერიტორიებია შესული 2010 წლის „გლობალური კორუფციის ბარომეტრის“ კვლევაში?
2010 წელს 2009 წელთან შედარებით, როდესაც ბარომეტრის კვლევაში 69 ქვეყანა შედიოდა, 86 ქვეყანა შედის. არანაირი შეზღუდვა გლობალური კორუფციის ბარომეტრის კვლევაში ქვეყნების/ტერიტორიების შეყვანის მხრივ არ არსებობს. თუ დაფინანსება საშუალებას მისცემს, „საერთაშორისო გამჭვირვალობა“ იმედოვნებს მომავალი წლების ბარომეტრის კვლევებში მეტი ქვეყანა ჩართოს. 

5.  რომელი ქვეყნები/ტერიტორიები მიემატა და რომელი გამოაკლდა 2010 წლის გლობალური კვლევის ბარომეტრს?

6. როგორ შეიძლება ბარომეტრის გამოყენება?
ბარომეტრი კორუფციასთან მიმართებაში საზოგადოების დამოკიდებულებისა და გამოცდილების შესახებ ემპირიულ მონაცემთა მდიდარი წყაროა.
ბარომეტრი შეიძლება გამოყენებულ იქნას პოლიტიკოსების მიერ, რომელთაც სურთ გაიგონ თუ რამდენად კორუმპირებულად მიიჩნევს საზოგადოება საჯარო ინსტიტუტებსა და სამსახურებს, რამდენად ხშირია და რა ფორმებით ვლინდება მექრთამეობა ქვედა დონეზე  და როგორია მათი დემოგრაფიული გავრცელების არეალი. სახელმწიფოს დონეზე, ბარომეტრი შეიცავს ინფორმაციას, რომელიც სასარგებლო იქნება პოლიტიკის რეფორმისათვის და იმ სფეროებში კვლევის გაღრმავებისათვის, რომელიც მიჩნეულია კორუმპირებულად საზოგადოების მიერ. 

სამოქალაქო საზოგადოებასა და ჟურნალისტებს შეუძლიათ გამოიყენონ ბარომეტრის მონაცემები, რათა შეაფასონ თუ რომელ სექტორებში არის კორუფცია ყველაზე მეტად წარმოდგენილი, აიმაღლონ ცოდნა წვრილი მექრთამეობის სიხშირის შესახებ სხვადასხვა ქვეყნებში და მიაღწიონ ცვლილებას კონკრეტული ქვეყნისა ან ინსტიტუტის შიგნით. 

მკვლევარებს შეუძლიათ ბარომეტრის დახმარებით გამოიკვლიონ კორუფციისა და მექრთამეობის გამომწვევი მიზეზები და მათი შედეგები მრავალ ქვეყანაში.  

7. შეიძლება თუ არა მოვახდინოთ სხვადასხვა პერიოდის გლობალური კორუფციის ბარომეტრის შედეგების შედარება?

დიახ. კვლევის იმ მონაკვეთებში, სადაც კითხვები მეორდება ბარომეტრი პირდაპირი შედარების საშულებას იძლევა. ბარომეტრი ამჟამად მეშვიდეჯერ ქვეყნდება და, მაშასადამე, საშუალებას იძლევა შეფასდეს ინსტიტუტების კორუმპირებულობის შესახებ საზოგადოების აზრის მხრივ არსებული ტენდენციები. ასევე ის, თუ რამდენად ეფექტურია მთავრობა კორუფციასთან ბრძოლის საკითხში და იმ მოქალაქეთა პროცენტული რაოდენობა, რომლებიც მზად არიან ქრთამი გადაიხადონ რათა შეინარჩუნონ გარკვეული საჯარო მომსახურება.

8.რითი განსხვავდება „გლობალური კორუფციის ბარომეტრი“ „საერთაშორისო გამჭვირვალობის“ „კორუფციის აღქმის ინდექსისა“ და „ქრთამის გადამხდელთა იდექსისაგან?“
„გლობალური კორუფციის ბარომეტრი“ არის საზოგადოებრივი აზრის გამოკითხვა, რომელიც გვთავაზობს ხალხის ზოგად მოსაზრებას კორუფციისა და მისი გავლენის შესახებ მათ ცხოვრებაზე, მათ შორის მათ „გამოცდილებას“ ქრთამის მიცემა/აღებასთან დაკავშირებით. „კორუფციის აღქმის ინდექსი“ და „ქრთამის გადამხდელთა იდექსი“ კი ეყრდნობა ექსპერტთა მოსაზრებებს. 

„კორუფციის აღქმის ინდექსი“ ასახავს პოლიტიკასა და საჯარო სექტორში არსებული კორუფციის შესახებ ინფორმირებულ დამკვირვებელთა და ექსპერტთა აღქმას. მიუხედავად „კორუფციის აღქმის ინდექსსა“ „გლობალური კორუფციის ბარომეტრს“ შორის არსებული გასხვავებებისა, არსებობს შესამჩნევი კავშირი მათ შორის. იხილეთ ანგარიშის მესამე სექცია. 

„ქრთამის გადამხდელთა ინდექსი“ ეყრდნობა ბიზმესმენთა მიერ შედგენილ მსოფლიოს ყველაზე გავლენიანი ეკონომიკის მქონე ქვეყანათა რეიტინგებს, რომლებიც აფასებენ ამ ქვეყნების კომპანიების მიერ საზღვარგარეთ ქრთამის გადახდის ალბათობას. 

